
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	19 mai 2015

	Nr.
	4c-7/64 


R A P O R T

asupra proiectului de Lege privind aprobarea Ordonanţei de urgenţă a Guvernului nr.65/2014 pentru modificarea şi completarea unor acte normative
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 18/2015 din 9 februarie 2015, cu dezbaterea pe fond în procedură de urgenţă, a proiectului de Lege privind aprobarea Ordonanţei de urgenţă a Guvernului nr.65/2014 pentru modificarea şi completarea unor acte normative.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1178/16.10.2014)

· avizul favorabil al Comisiei pentru buget, finanţe şi bănci (nr.4c-2/76/10.02.2015)

· avizul favorabil al Comisiei juridice, de disciplină şi imunităţi (nr.4c-11/99/17.02.2015)

· avizul favorabil al Comisiei pentru sănătate şi familie (nr.4c-8/42/18.02.2015)

· avizul favorabil al Comisiei pentru administraţie publică, amenajarea teritoriului şi echilibru ecologic (nr.4c-6/20/10.03.2015)

· avizul favorabil al Comisiei pentru egalitatea de şanse pentru femei şi bărbaţi (nr.4c-17/263/18.02.2015)

Proiectul de lege are ca obiect de reglementare aprobarea OUG nr.65/2014 prin care se prevede modificarea mai multor acte normative, în sensul majorării cuantumurilor drepturilor reprezentate de 
- alocaţia de plasament reglementată de Legea nr. 272/2004 privind protecţia şi promovarea drepturilor copilului, majorarea aplicându-se începând cu drepturile aferente lunii decembrie 2014;

- alocaţia pentru susţinerea familiei, reglementată de Legea nr. 277/2010, majorarea aplicându-se începând cu drepturile aferente lunii noiembrie 2014;

De asemenea, pentru a elimina neclarităţile apărute în aplicarea art.1 alin.(1) din Ordonanţa de urgenţă a Guvernului nr. 19/2012, se precizează că din cuantumul brut al salariului de bază majorat conform prevederilor OUG nr.19/2012 fac parte şi drepturile incluse în salariul de bază în temeiul prevederilor art.14 din Legea nr. 285/2010 şi art.10 din Legea nr.283/2011. Totodată, se prevede acordarea normei de hrană şi poliţiştilor locali, similar cu drepturile acordate personalului cu statut special din cadrul structurilor Ministerului Afacerilor Interne, prevăzute în Ordonanţa Guvernului nr. 26/1994.
Comisia propune Plenului Camerei Deputaţilor adoptarea proiectului de lege în vederea asigurării unei abordări unitare a problematicii cuantumului drepturilor acordate copiilor din sistemul de protecţie specială, copiilor cu cerinţe educaţionale speciale care beneficiază de aceste drepturi. De asemenea, se are în vedere îmbunătăţirea cadrului legislativ pentru a veni în sprijinul celor care desfăşoară la nivelul comunităţilor locale activităţi similare cu colegii lor din sistemul naţional de ordine publică.
Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 19 mai 2015 au participat, în conformitate cu prevederile art.55 din Regulamentul Camerei Deputaţilor, republicat:

· doamna Sirma Caraman – Secretar de Stat, Ministerul Dezvoltării Regionale şi Administraţiei Publice
· domnul Codrin Scutaru – Secretar de Stat -Ministerul Muncii, Familiei, Protecţiei Sociale şi Persoanelor Vâstnice.
· doamna Mihaela Grecu – director - Ministerul Muncii, Familiei, Protecţiei Sociale şi Persoanelor Vâstnice
· domnul Cătălin Ionescu – consilier - Ministerul Muncii, Familiei, Protecţiei Sociale şi Persoanelor Vâstnice
· doamna Roxana Petrescu – director – Ministerul Finanţelor Publice.
La lucrările comisiei şi-au înregistrat prezenţa 24 deputaţi, din totalul de 24 membri ai comisiei.

Raportul comisiei a fost adoptat cu majoritate de voturi (6 voturi împotrivă).

Proiectul de lege a fost adoptat de Senat în şedinţa din 5 februarie 2015.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma finalizării dezbaterilor, Comisia propune plenului Camerei Deputaţilor adoptarea proiectului de lege cu amendamente, redate în anexele care fac parte din prezentul raport. 





PREŞEDINTE,






SECRETAR,




Adrian Solomon






Mihăiţă Găină

Întocmit,

Consilier parlamentar Sorina Szabo

Anexa nr.1

Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text 
ordonanţă
	Text adoptat de Senat
	Text propus de Comisie

(autor amendament)
	Motivare

amendamente

	1.
	
	Titlul Legii 

Lege privind aprobarea Ordonanţei de urgenţă a Guvernului nr.65/2014 pentru modificarea şi completarea unor acte normative


	Nemodificat
	

	2.
	
	Articol unic.- Se aprobă Ordonanţa de urgenţă a Guvernului nr.65 din 15 octombrie 2014 pentru modificarea şi completarea unor acte normative, publicată în Monitorul Oficial al României, Partea I, nr. 760 din 20 octombrie 2014.


	Art.I. - Se aprobă Ordonanţa de urgenţă a Guvernului nr.65 din 15 octombrie 2014 pentru modificarea şi completarea unor acte normative, publicată în Monitorul Oficial al României, Partea I, nr. 760 din 20 octombrie 2014, cu următoarele modificări şi completari:

Autori: membrii comisiei 


	Pentru respectarea normelor de tehnică legislativă.

	3.
	Titlul Ordonanţei

Ordonanţă de urgenţă a Guvernului pentru modificarea şi completarea unor acte normative


	
	Nemodificat
	

	4.
	Art. I - 272/2004Legea nr. privind protecţia şi promovarea drepturilor copilului, republicată în Monitorul Oficial al României, Partea I, nr. 159 din 5 martie 2014, cu modificările ulterioare, se modifică şi se completează după cum urmează:

	
	Nemodificat
	

	5.
	1. La articolul 122, după alineatul (4) se introduce un nou alineat, alineatul (5), cu următorul cuprins:

"(5) Condiţiile de obţinere a atestatului, procedurile de atestare şi statutul asistentului maternal se aprobă prin hotărâre a Guvernului, la propunerea Ministerului Muncii, Familiei, Protecţiei Sociale şi Persoanelor Vârstnice prin Autoritatea Naţională pentru Protecţia Drepturilor Copilului şi Adopţie."


	
	Nemodificat
	

	6.
	2. La articolul 128, alineatele (1) şi (2) se modifică şi vor avea următorul cuprins:

(1) Pentru fiecare copil faţă de care s-a luat măsura plasamentului la o familie, persoană, asistent maternal, într-un serviciu de tip rezidenţial al unui organism privat acreditat sau s-a instituit tutela, în condiţiile legii, se acordă o alocaţie lunară de plasament, raportată la indicatorul social de referinţă, în cuantum de 1,20 ISR.
"Art. 128. - 
(2) Alocaţia prevăzută la alin. (1) se plăteşte persoanei, asistentului maternal, reprezentantului familiei, al organismului privat acreditat care a luat în plasament copilul sau tutorelui şi este destinată asigurării drepturilor prevăzute la art. 129 alin.(1)."


	
	Nemodificat
	

	7.
	3. La articolul 128, după alineatul (5) se introduce un nou alineat, alineatul (6), cu următorul cuprins:

"(6) În vederea urmăririi modului de utilizare a alocaţiei prevăzute la alin. (1), direcţiile generale de asistenţă socială şi protecţia copilului sau, după caz, organismele private autorizate transmit rapoartele prevăzute la art. 73 alin. (2) şi agenţiei pentru plăţi şi inspecţie socială a judeţului, respectiv a municipiului Bucureşti."


	
	Nemodificat
	

	8.
	4. La articolul 129, alineatele (4) şi (5) se modifică şi vor avea următorul cuprins:

"(4) Copiii şi tinerii pentru care s-a stabilit o măsură de protecţie specială, precum şi mamele protejate în centre maternale au dreptul, la ieşirea din sistemul de protecţie specială, la o indemnizaţie care se acordă o singură dată, egală cu valoarea salariului de bază minim brut pe ţară, garantat în plată, stabilit potrivit legii. Indemnizaţia se acordă, la ieşirea din sistemul de protecţie specială, şi copiilor pentru care s-a pronunţat o hotărâre definitivă de încuviinţare a adopţiei.

(5) Cuantumul limitelor minime de cheltuieli aferente drepturilor prevăzute la alin.(1), respectiv dreptul la îmbrăcăminte, încălţăminte, materiale igienico-sanitare, rechizite/manuale, jucării, transport, materiale cultural-sportive, precum şi sumele de bani pentru nevoi personale, pentru copiii şi tinerii pentru care s-a stabilit o măsură de protecţie specială într-un serviciu public de tip rezidenţial, precum şi pentru mamele protejate în centre maternale se stabilesc prin hotărâre a Guvernului."


	
	Nemodificat
	

	9.
	5. La articolul 129, după alineatul (5) se introduc patru noi alineate, alineatele (6)-(9), cu următorul cuprins:
"(6) Cuantumul alocaţiei de hrană pentru copiii din serviciile de zi publice şi pentru copiii şi tinerii pentru care s-a stabilit o măsură de protecţie specială într-un serviciu public de tip rezidenţial, precum şi pentru mamele protejate în centre maternale se stabileşte prin hotărâre a Guvernului. Cuantumul alocaţiei de hrană pentru copiii din serviciile de zi este aplicabil şi copiilor din creşe şi alte unităţi de educaţie timpurie.
1/2011(7) Cuantumul limitelor minime de cheltuieli stabilite în condiţiile alin. (5) şi cuantumul alocaţiei de hrană stabilit în condicile alin. (6) sunt aplicabile şi în cazul copiilor şi tinerilor cu cerinţe educaţionale speciale, şcolarizaţi în unităţile de învăţământ special sau de masă, inclusiv celor şcolarizaţi în alt judeţ decât cel de domiciliu, în conformitate cu prevederile art. 51 alin. (2) din Legea educaţiei naţionale nr., cu modificările şi completările ulterioare.
(8) Alocaţia de hrană pentru copiii din serviciile de zi organizate de organismele private acreditate se stabileşte cel puţin la acelaşi nivel cu cel prevăzut pentru copiii din serviciile de zi publice.
(9) În limita bugetelor aprobate, consiliile judeţene, consiliile locale ale sectoarelor municipiului Bucureşti sau, după caz, consiliile locale ale municipiilor, oraşelor şi comunelor pot aproba, prin hotărâre, la propunerea direcţiilor generale de asistenţă socială şi protecţia copilului, respectiv a serviciilor publice de asistenţă socială, un cuantum mai mare al limitelor minime de cheltuieli, respectiv al cuantumului alocaţiei de hrană aferente drepturilor stabilite conform prevederilor alin. (5) şi (6)."

	
	Nemodificat
	

	10.
	Art.II - 277/2010Legea nr. privind alocaţia pentru susţinerea familiei, republicată în Monitorul Oficial al României, Partea I, nr. 785 din 22 noiembrie 2012, cu modificările ulterioare, se modifică şi se completează după cum urmează:

	
	Nemodificat
	

	11.
	1. La articolul 5, alineatele (1) şi (2) se modifică şi vor avea următorul cuprins:

(1) Pentru familia prevăzută la art. 2 alin. (1), al cărei venit net mediu lunar pe membru de familie se situează până la 0,40 ISR inclusiv, cuantumul lunar al alocaţiei este stabilit prin raportare la indicatorul social de referinţă, denumit în continuare ISR, după cum urmează:
"Art. 5. - 
a) 0,1640 ISR pentru familia cu un copil;

b) 0,3280 ISR pentru familia cu 2 copii;

c) 0,4920 ISR pentru familia cu 3 copii;

d) 0,6560 ISR pentru familia cu 4 copii şi mai mulţi.

(2) Pentru familia prevăzută la art. 2 alin. (1), al cărei venit net mediu lunar pe membru de familie se situează peste 0,40 ISR şi până la 1,06 ISR inclusiv, cuantumul alocaţiei este stabilit după cum urmează:

a) 0,1500 ISR pentru familia cu un copil;

b) 0,3000 ISR pentru familia cu 2 copii;

c) 0,4500 ISR pentru familia cu 3 copii;

d) 0,6000 ISR pentru familia cu 4 copii şi mai mulţi."


	
	Nemodificat
	

	12.
	2. La articolul 6, alineatele (1) şi (2) se modifică şi vor avea următorul cuprins:

(1) Pentru familia prevăzută la art. 2 alin. (2), al cărei venit net mediu lunar pe membru de familie se situează până la 0,40 ISR inclusiv, cuantumul lunar al alocaţiei este stabilit prin raportare la indicatorul social de referinţă, după cum urmează:
"Art. 6. - 
a) 0,214 ISR pentru familia cu un copil;

b) 0,428 ISR pentru familia cu 2 copii;

c) 0,642 ISR pentru familia cu 3 copii;

d) 0,856 ISR pentru familia cu 4 copii şi mai mulţi.

(2) Pentru familia prevăzută la art. 2 alin. (2), al cărei venit net mediu lunar pe membru de familie se situează peste 0,40 ISR şi până la 1,06 ISR inclusiv, cuantumul alocaţiei este stabilit după cum urmează:

a) 0,204 ISR pentru familia cu un copil;

b) 0,408 ISR pentru familia cu 2 copii;

c) 0,612 ISR pentru familia cu 3 copii;

d) 0,816 ISR pentru familia cu 4 copii şi mai mulţi."


	
	Nemodificat
	

	13.
	3. La articolul 34, după alineatul (1) se introduce un nou alineat, alineatul (11), cu următorul cuprins:
44/2014"(11) Sumele prevăzute la alin. (1) se recuperează în condiţiile prevăzute de Ordonanţa de urgenţă a Guvernului nr. pentru reglementarea unor măsuri privind recuperarea debitelor pentru beneficiile de asistenţă socială, precum şi pentru modificarea art. 101 din Legea nr. 448/2006 privind protecţia şi promovarea drepturilor persoanelor cu handicap."

	
	Nemodificat
	

	14.
	Art.III. - 272/2004Nivelul alocaţiei de plasament prevăzute la art. 128 alin. (1) din Legea nr., republicată, astfel cum a fost modificat prin prezenta ordonanţă de urgenţă, se acordă începând cu drepturile aferente lunii decembrie 2014.

	
	Nemodificat


	

	15.
	Art.IV. - 277/2010(1) Cuantumurile prevăzute la art. 5 şi 6 din Legea nr.  privind alocaţia pentru susţinerea familiei, republicată, cu modificările ulterioare, astfel cum au fost modificate prin prezenta ordonanţă de urgenţă, se aplică începând cu drepturile aferente lunii noiembrie 2014.
277/2010(2) Pentru beneficiarii de alocaţie pentru susţinerea familiei acordată în baza Legii nr. , republicată, cu modificările ulterioare, cu drepturi stabilite anterior datei de 1 noiembrie 2014, noul cuantum al alocaţiei pentru susţinerea familiei se stabileşte prin decizia directorului executiv al agenţiei judeţene pentru plăţi şi inspecţie socială, respectiv a municipiului Bucureşti, denumite în continuare agenţii teritoriale, pe baza ultimei dispoziţii a primarului.
(3) Decizia prevăzută la alin. (2) se comunică primarilor şi beneficiarilor.
277/2010(4) Pe baza deciziei prevăzute la alin. (2), primarii au obligaţia de a emite o nouă dispoziţie de modificare a cuantumului pe care o comunică agenţiilor teritoriale în termenul prevăzut la art. 10 alin. (3) din Normele metodologice de aplicare a prevederilor Legii nr. privind alocaţia pentru susţinerea familiei, aprobate prin Hotărârea Guvernului nr.38/2011, cu modificările şi completările ulterioare.
(5) Deciziile agenţiilor teritoriale şi dispoziţiile primarilor, precum şi comunicările prevăzute la alin.(3) şi (4) se emit colectiv pentru toţi beneficiarii de alocaţie pentru susţinerea familiei, la nivelul fiecărei unităţi administrativ-teritoriale."

	
	Nemodificat
	

	16.
	Art. V - Nivelul minim al alocaţiei zilnice de hrană pentru consumurile colective din instituţiile şi unităţile publice şi private de asistenţă socială destinate persoanelor adulte, persoanelor adulte cu dizabilităţi şi persoanelor vârstnice şi aspectele legate de acoperirea cheltuielilor aferente alocaţiei zilnice de hrană se aprobă prin hotărâre a Guvernului, la propunerea Ministerului Muncii, Familiei, Protecţiei Sociale şi Persoanelor Vârstnice.


	
	Nemodificat
	

	17.
	Art. VI - 103/2013În sensul art. 1 alin. (1) din Ordonanţa de urgenţă a Guvernului nr. privind salarizarea personalului plătit din fonduri publice în anul 2014, precum şi alte măsuri în domeniul cheltuielilor publice, aprobată cu completări prin Legea nr. 28/2014, cu modificările şi completările ulterioare, prin sintagma "cuantumul brut al salariilor de bază" se înţelege cuantumul brut al salariilor de bază care cuprinde, după caz, drepturile incluse în salariul de bază conform prevederilor art. 14 din Legea nr. 285/2010 privind salarizarea în anul 2011 a personalului plătit din fonduri publice şi ale art. 10 din Ordonanţa de urgenţă a Guvernului nr. 80/2010 pentru completarea art. 11 din Ordonanţa de urgenţă a Guvernului nr. 37/2008 privind reglementarea unor măsuri financiare în domeniul bugetar, precum şi pentru instituirea altor măsuri financiare în domeniul bugetar, aprobată cu modificări şi completări prin Legea nr. 283/2011, cu modificările ulterioare, astfel cum au fost majorate potrivit prevederilor art. 1 din Ordonanţa de urgenţă a Guvernului nr.19/2012 privind aprobarea unor măsuri pentru recuperarea reducerilor salariale, aprobată cu modificări prin Legea nr. 182/2012.

	
	Nemodificat
	

	18.
	Art. VII - 124/2014Alineatul (2) al articolului 3 din Legea nr.  privind unele măsuri referitoare la veniturile de natură salarială ale personalului plătit din fonduri publice, publicată în Monitorul Oficial al României, Partea I, nr. 700 din 24 septembrie 2014, se abrogă.


	
	Nemodificat
	

	19.
	Art. VIII - 197/2012(1) În situaţia în care, până la eliberarea certificatului de acreditare a furnizorului de servicii sociale sau a licenţei de funcţionare a serviciului social în condiţiile Legii nr. privind asigurarea calităţii în domeniul serviciilor sociale, cu modificările ulterioare, s-a constatat de către inspectorii sociali nerespectarea de către furnizorul de servicii sociale a standardelor de calitate existente pentru serviciile pentru care deţine certificatul de acreditare emis în baza Hotărârii Guvernului nr.1.024/2004 pentru aprobarea Normelor metodologice de aplicare a prevederilor Ordonanţei Guvernului nr. 68/2003 privind serviciile sociale, precum şi a Metodologiei de acreditare a furnizorilor de servicii sociale, cu modificările ulterioare, sau acordarea serviciilor sociale în condiţii care ar putea conduce la încălcarea gravă a drepturilor persoanelor beneficiare, valabilitatea acestuia încetează de drept, în baza propunerii de retragere a acreditării întocmite de inspectorii sociali.
197/2012(2) Prevederile alin. (1) se aplică şi în situaţia în care furnizarea serviciilor sociale se realizează în baza certificatului de acreditare a furnizorului de servicii sociale eliberat potrivit prevederilor Legii nr., cu modificările ulterioare, dar nu a fost eliberată încă licenţa de funcţionare a serviciului social furnizat.
	
	1. Articolul VIII se abrogă.

Autori: membrii Comisiei pentru muncă
	Pentru evitarea paralelismului legislativ, întrucât prevederile alin.(1) se regăsesc în Legea nr.66/2015 de aprobare a OUG nr.18/2014, la pct.3.
Prevederile alin.(2) nu sunt în conformitate cu art.8 din Legea nr.197/2012 și art.38 din Legea nr.292/2011, conform cărora, furnizorii pot acorda servicii sociale numai dacă au certificat de acreditare, iar serviciile sociale pot funcţiona pe teritoriul României numai dacă au licenţă de funcţionare. Prin urmare, furnizarea efectivă a serviciilor nu se poate realiza numai în baza certificatului de acreditare eliberat în temeiul Legii nr.197/2012. Singura excepție pentru furnizarea serviciilor fără deținerea licenței de funcționare este reprezentată de situația prelungirii valabilității certificatelor de acreditare eliberate în temeiul HG nr.1024/2004, prevăzută la alin.(3) al art.35. Certificatul se acordă furnizorului pentru servicii sociale și reprezintă dreptul de prestare efectivă a acestora.


	20.
	Art. IX - 272/2004Legea nr.  privind protecţia şi promovarea drepturilor copilului, republicată în Monitorul Oficial al României, Partea I, nr. 159 din 5 martie 2014, şi Legea nr.277/2010 privind alocaţia pentru susţinerea familiei, republicată în Monitorul Oficial al României, Partea I, nr. 785 din 22 noiembrie 2012, cu modificările ulterioare, precum şi cu modificările şi completările aduse prin prezenta ordonanţă de urgenţă, se vor republica după aprobarea acesteia prin lege în Monitorul Oficial al României, Partea I, dându-se textelor o nouă numerotare.

	
	Nemodificat
	

	21.
	Art. X - 500/2002(1) În anul 2014, începând cu data intrării în vigoare a prezentei ordonanţe de urgenţă, prin derogare de la prevederile art. 30 alin. (2) din Legea nr. privind finanţele publice, cu modificările şi completările ulterioare, din Fondul de rezervă bugetară la dispoziţia Guvernului, prin hotărâre a Guvernului, pot fi alocate sume ordonatorilor principali de credite ai bugetului de stat şi pentru finanţarea unor cheltuieli aferente obligaţiilor statului ce derivă din condiţionalităţile la acorduri internaţionale, din programe din domeniul cooperării internaţionale, din domeniul minier, din domeniul dezvoltării locale şi locuinţelor, precum şi pentru constituirea stocurilor rezervă de stat.
500/2002(2)În anul 2014, începând cu data intrării în vigoare a prezentei ordonanţe de urgenţă, prin derogare de la prevederile art. 30 alin. (2) din Legea nr., cu modificările şi completările ulterioare, din Fondul de rezervă bugetară la dispoziţia Guvernului, prin hotărâre a Guvernului, pot fi alocate sume Ministerului Sănătăţii pentru plata arieratelor la spitalele regionale de urgenţă şi la spitalele din unităţile funcţionale regionale de urgenţă din subordinea acestuia.
500/2002(3)Începând cu data intrării în vigoare a prezentei ordonanţe de urgenţă, prin derogare de la prevederile art. 30 alin. (2) din Legea nr., cu modificările şi completările ulterioare, din Fondul de rezervă bugetară la dispoziţia Guvernului, prin hotărâre a Guvernului, se pot aloca Ministerului Transporturilor sume pentru plata arieratelor, inclusiv arieratelor înregistrate de spitalele aflate în subordinea acestuia, precum şi pentru finanţarea unor cheltuieli de arbitraj din domeniul transportului naval şi penalităţi aferente acestora, rezultate din hotărâri definitive ale instanţelor.


	
	Nemodificat
	

	22.
	Art.XI. - 155/2010După articolul 35 din Legea poliţiei locale nr., republicată în Monitorul Oficial al României, Partea I, nr. 339 din 8 mai 2014, se introduce un nou articol, articolul 351, cu următorul cuprins:
26/1994Începând cu 1 ianuarie 2015, autorităţile administraţiei publice locale pot acorda în limita bugetului aprobat, prin hotărâre a consiliului local, norma de hrană poliţiştilor locali conform prevederilor Ordonanţei Guvernului nr."Art.351. -  privind drepturile de hrană, în timp de pace, ale personalului din sectorul de apărare naţională, ordine publică şi siguranţă naţională, republicată, cu modificările şi completările ulterioare."

	__
	Nemodificat 
	

	23.
	Art.XII - La data intrării în vigoare a prezentei ordonanţe de urgenţă se abrogă:
326/2003a) Legea nr. privind drepturile de care beneficiază copiii şi tinerii ocrotiţi de serviciile publice specializate pentru protecţia copilului, mamele protejate în centre maternale, precum şi copiii încredinţaţi sau daţi în plasament la asistenţi maternali profesionişti, publicată în Monitorul Oficial al României, Partea I, nr. 525 din 22 iulie 2003, cu modificările şi completările ulterioare;
26/1997b)Ordonanţa de urgenţă a Guvernului nr. privind protecţia copilului aflat în dificultate, republicată în Monitorul Oficial al României, Partea I, nr.276 din 24 iulie 1998, cu modificările şi completările ulterioare, cu excepţia art.20 alin.(31) şi (33);
242c) Ordinul ministrului administraţiei publice şi al secretarului de stat al Autorităţii Naţionale pentru Protecţia Copilului şi Adopţie nr./36/2003 privind modalitatea de decontare a cheltuielilor efectuate de către asistenţii maternali profesionişti pentru creşterea şi îngrijirea copiilor aflaţi în plasament sau încredinţare, publicat în Monitorul Oficial al României, Partea I, nr. 386 din 4 iunie 2003.

	__
	Nemodificat

	__
	__
	2. După articolul XII se introduce un nou articol, articolul XIII, cu următorul cuprins:

„Art.XIII. – Se autorizează Ministerul Dezvoltării Regionale şi Administraţiei Publice să majoreze creditele de angajament aferente anului 2015 până la nivelul creditelor bugetare aprobate pe acelaşi an, prin diminuarea corespunzătoare a creditelor de angajament preliminate pe anul 2014 prevăzute în anexa nr.3/15/27 la Legea bugetului de stat pe anul 2015 nr.186/2014, la programul bugetar cod 1284 „Programul Naţional de Dezvoltare Locală”, şi să comunice Ministerului Finanţelor Publice modificările efectuate.”
Autori: membrii comisiei


	În anul 2014 în  bugetul MDRAP  au fost prevăzute   credite de angajament pentru  programul PNDL în valoare de 2.421.811 mii lei, dar  ca urmare a faptului că rectificarea  bugetara a fost in ultima parte a  anului, licitaţiile pentru contractarea lucrărilor au o durată destul de îndelungată nu au putut fi virate sumele angajate prin contractele de finanţare, creditele bugetare fiind decât în cuantum de 1.871.811 mii lei. Astfel, pentru  programul PNDL, la nivelul anului 2014 au rezultat  credite de angajament  neonorate în sumă de 550.000 mii lei. 

Având în vedere acest fapt, prin Legea bugetului de stat pe anul 2015 între creditele bugetare (1.450.000 mii lei) şi creditele de angajament (900.000 mii lei) a rezultat  o diferenţă de 550.000 lei. Întrucât contractele de finanţare conform OUG nr.28/2013 sunt anuale si pentru a putea încheia noi contracte pentru  anul  2015, pentru obiectivele de investiţii in continuare se impune majorarea creditelor de angajament pentru anul 2015, prin  reducerea  creditelor de  angajament din anul 2014.
Este de menţionat faptul că această permisiune se realizează cu încadrarea în totalul creditelor de angajament şi în totalul creditelor bugetare prevăzute pe perioada 2014 – 2018.



Anexa nr.2

Amendamente respinse

În cursul dezbaterilor, Comisia a respins următoarele amendamente:

	Nr. crt.
	Text iniţial
	Amendamentul propus 

 şi autorul acestuia
	Motivare amendamente
	Camera 

Decizională

	1.
	__

	1. Înaintea articolului I se introduce un nou articol, art.I, cu următorul cuprins:

«Art.I0. – La articolul 3 alineatul (1) din Legea nr.61/1993 privind alocaţia de stat pentru copii, republicată în Monitorul Oficial al României, Partea I, nr. 767 din 14 noiembrie 2012, cu modificările şi completările ulterioare, literele b) şi c) se modifică şi vor avea următorul cuprins:
“b) 0,168 ISR pentru copiii cu vârsta cuprinsă între 2 ani şi 18 ani, precum şi pentru tinerii prevăzuţi la art.1 alin.(3);
c) 0,4 ISR pentru copiii cu vârsta cuprinsă între 3 ani şi 18 ani, în cazul copilului cu handicap, conform prevederilor art.58 alin.(1) din Legea nr.448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare.”»

Autor: deputat PNL Cristina Pocora


	Argumente susţinere amendament:

Grupul Parlamentar al PNL susţine majorarea alocației de stat pentru toţi copiii la 200 de lei. Ştim că acest lucru nu se poate face decât treptat, din acest motiv acest amendament vizează creşterea alocaţiei de stat pentru copiii cu vârsta cuprinsă între 2 ani şi 18 ani la 0,168 ISR, respectiv 84 de lei, nu mai mult decât a declarat eronat Premierul zilele trecute că este nivelul acesteia în momentul de faţă, urmând ca într-un viitor cât mai apropiat, când bugetul o va permite, să o aliniem la 200 lei, cât este pentru copii cu vârste cuprinse între 0 şi 2 ani. 

Mai mult, amendamentul vizează şi majorarea alocaţiilor pentru copiii cu vârsta cuprinsă între 3 ani şi 18 ani, în cazul copilului cu handicap, la 0,4 ISR, respectiv 200 de lei, aceştia fiind numeric mai puţini, deci preiunea bugetară putând fi suportată mai uşor în cazul lor.
În condiţiile în care aceste alocaţii nu au mai fost actualizate din luna ianuarie 2009, deşi indicele preţurilor de consum a crescut cu peste 20 de puncte procentuale, considerăm că amendamentul nostru trebuie susţinut.

Menţionăm că la nivelul Uniunii Europene, media alocaţiei de stat pentru copii este de 210 euro, în timp ce în România alocaţia unui copil nu depăşeşte 10 euro, cifră care plasează ţara noastră în coada listei la nivel mondial. 

Vorbim de 3,6 milioane de copii pentru care este foarte important să găsim fondurile necesare respectării dreptului universal consacrat prin Constituţie, dar şi prin Convenţia ONU referitoare la Drepturile Copilului, mai ales că procentul copiilor în risc de sărăcie şi excluziune socială în România este de 48,5%!

Argumente respingere amendament:

Propunerea nu poate fi susţinută din punct de vedere financiar.


	Camera Deputaţilor 



	2.
	
	1. Înaintea articolului I se introduce un nou articol, art.I, cu următorul cuprins:

«Art.I. – La articolul 3 alineatul (1) din Legea nr.61/1993 privind alocaţia de stat pentru copii, republicată în Monitorul Oficial al României, Partea I, nr. 767 din 14 noiembrie 2012, cu modificările şi completările ulterioare, litera b)  se modifică şi va avea următorul cuprins:
“b) 0,1 ISR pentru copiii cu vârsta cuprinsă între 2 ani şi 18 ani, precum şi pentru tinerii prevăzuţi la art.1 alin.(3);
Autor: deputat PNL Claudia Boghicevici


	Argumente susţinere amendament:

Se propune majorarea alocaţiei de stat pentru copii de la 42 de lei la 50 de lei. Chiar daca reprezintă o suma nesemnificativă poate constitui un semnal cu privire la necesitatea asigurării unui sprijin real în asigurarea drepturilor fundamentale ale copiilor.
Argumente respingere amendament:

Propunerea nu poate fi susţinută din punct de vedere financiar, si este necesară o analiză financiară în acest sens.
	Camera Deputaţilor 



	3.
	Art.351 - Începând cu 1 ianuarie 2015, autorităţile administraţiei publice locale pot acorda în limita bugetului aprobat, prin hotărâre a consiliului local, norma de hrană poliţiştilor locali conform prevederilor Ordonanţei Guvernului nr.26/1994 privind drepturile de hrană, în timp de pace , ale personalului din sectorul de apărare naţională, ordine publică şi siguranţă națională, republicată, cu modificările şi completările ulterioare.

(OG nr.26/1994)

Art.1.- Personalul din Ministerul Apărării Naţionale, Ministerul Administraţiei şi Internelor, Ministerul Justiţiei – Direcţia Generală a Penitenciarelor şi Serviciului Independent de Protecţie şi Anticorupţie, Serviciul Român de Informaţii, Serviciul de Informaţii Externe, Serviciul de Protecţie şi Pază şi Serviciul de Telecomunicaţii Speciale are dreptul, în timp de pace, la hrană gratuită, în condiţiile prezentei ordonanţe.


	1. La art.XI, art.351 se modifică şi va avea următorul cuprins:

“Art.351 - (1) Începând cu 1 ianuarie 2015, autorităţile administraţiei publice locale pot acorda în limita bugetului aprobat, prin hotărâre a consiliului local, norma de hrană poliţiştilor locali conform prevederilor Ordonanţei Guvernului nr.26/1994 privind drepturile de hrană, în timp de pace, ale personalului din sectorul de apărare naţională, ordine publică şi siguranță naţională, republicată, cu modificările şi completările ulterioare.

(2) În aplicarea prevederilor alin.(1), art.1 din Ordonanţa Guvernului nr.26/1994 privind drepturile de hrană, în timp de pace, ale personalului din sectorul de apărare naţională, ordine publică şi siguranţă naţională, se modifică şi va avea următorul cuprins:

Art.1. - Personalul din Ministerul Apărării Naţionale, Ministerul Administraţiei şi Internelor, Ministerul Justiţiei – Direcţia Generală a Penitenciarelor şi Serviciului Independent de Protecţie şi Anticorupţie, Serviciul Român de Informaţii, Serviciul de Informaţii Externe, Serviciul de Protecţie şi Pază, Serviciul de Telecomunicaţii Speciale şi poliţiştii locali, au dreptul, în timp de pace, la hrană gratuită, în condiţiile prezentei ordonanţe.”

Autor: Comisia pentru buget 
	Argumente susţinere amendament:

Pentru acordarea alocaţiei de hrană întregului personal al poliţiei locale.

Argumente respingere amendament:

Prevederile au fost cuprinse în OUG nr.2/2015 pentru modificarea şi completarea unor acte normative, precum şi alte măsuri.

	Camera Deputaţilor

